Le Clan des Siciliens
Le Clan des Siciliens () je francuski kriminalistički film snimljen 1969. godine u režiji Henrija Verneuila. Predstavlja adaptaciju istoimenog romana Augustea Le Bretona. Protagonist, čiji lik tumači Alain Delon, je Roger Sartet, kriminalac koga iz zatvora, gdje ga je čekalo pogubljenje giljotinom zbog ubistva, izvlači banda kriminalaca porijeklom sa Sicilije koje vodi Vittorio Manalese (čiji lik tumači Jean Gabin). Radnja pokazuje kako im u znak zahvalnosti oda plan za spektakularnu pljačku dragulja u Rimu, u muzeju Galleria Borghese. Kad utvrde da je zbog dodatnih sigurnosnih mjera nemoguće izvesti pljačku, plan se mijenja i pljačka se izvodi na avionskom letu iz Pariza za New York. Međutim sve će zakomplicirati Rogerova ljubavna veza sa suprugom Vittorievog najstarijeg sina Alda, Jeanne (čiji lik tumači Irina Demick, te će to pomoći policiji na čelu sa komesarom Le Goffom (čiji lik tumači Lino Ventura) da im uđe u trag.

Le Clan des Siciliens je izazvao veliki publicitet zbog toga što je predstavljao okupljanje trojice glumaca - Gabina, Delona i Venture - koji su predstavljali svojevrsne ikone francuskog gangsterskog filma. U njega su uložena velika sredstva, ne samo zbog honorara, nego i zbog toga što se djelomično snimao na lokacijama u SAD, što je bila rijetkost za tadašnju evropsku kinematografiju.

Uloge
Jean Gabin ... Vittorio Manalese
Alain Delon ... Roger Sartet
Lino Ventura ... Komesar Le Goff
Irina Demick ... Jeanne Manalese
Elisa Cegani ... Maria Manalese
Yves Lefebvre ... Aldo Manalese
Marc Porel ... Sergio Manalese
Philippe Baronnet ... Luigi
Karen Blanguernon ... Theresa
César Chauveau ... Roberto
Amedeo Nazzari ... Tony Nicosia
Sydney Chaplin ... Jack
Danielle Volle ... Monique Sartet
André Pousse ... Malik
Edward Meeks ... kapetan putničkog aviona
Sally Nesbitt ... Mrs. Evans
Christian de Tillière ... Jean-Marie Ballard, električar
Yves Brainville ... istažni sudac
Bernard Musson ... žandar prilikom Sartetovog transfera

Izvori

Vanjske veze

Review at filmsdefrance.com
Story of making of the film at Histoires de Tournages

Francuski filmovi
Kriminalistički filmovi
Gangsterski filmovi
Policijski filmovi
Epski filmovi
Pljačkaški filmovi
Authority control 2